Međunarodni dan obrazovanja
Međunarodni dan obrazovanja godišnji je međunarodni dan koji se obilježava 24. januara i posvećen je obrazovanju. Dana 3. decembra 2018, Generalna skupština Ujedinjenih nacija usvojila je rezoluciju kojom je 24. januar proglašen Međunarodnim danom obrazovanja, u znak jačanja uloge koju obrazovanje ima za uspostavljanje globalnog mira, razvoja i napretka. Svrha obeležavanja dana posvećenog obrazovanju na međunarodnom nivou je usmeravanje pažnje vladama i narodima na dostupnost obrazovanja kao sredstvo za izlazak iz siromaštva.